4. การวิจัยและพัฒนา

บริษัทฯ ทำการวิจัยและพัฒนาเพื่อให้บรรลุจุดมุ่งหมายของบริษัทฯ
ในการทำให้ประชาชนในประเทศมีชีวิตความเป็นอยู่ที่สะดวกสบายมากยิ่งขึ้นด้วยการใช้บริการด้านสินเชื่อของบริษัทฯ
โดยจะทำการพัฒนาผลิตภัณฑ์ใหม่เพื่อเพิ่มความสะดวกสบายให้แก่ลูกค้า
รวมทั้งเพิ่มประสิทธิภาพในการดำเนินงานของบริษัทฯ อันจะนำไปสู่ต้นทุนการดำเนินงานที่ลดลง
การวิจัยและพัฒนาของบริษัทฯ ในช่วงที่ผ่านมาสามารถสรุปได้ดังนี้

4.1 การพัฒนาผลิตภัณฑ์ใหม่

1.  การพัฒนาระบบบัตรเครดิต เพื่อให้รองรับการชำระค่าใช้จ่ายประจำเดือนต่างๆ
    ผ่านบัตรเครดิตอัตโนมัติ เช่น ค่าไฟฟ้า ค่าโทรศัพท์มือถือระบบบัตรเติมเงิน
    และค่าเบี้ยประกันภัยอุบัติเหตุบุคคล เป็นต้น

2.  การพัฒนาระบบเพื่อรองรับ การให้รางวัลแบบสะสมแต้มเมื่อมีการใช้ผ่านบัตรเครดิต
    บริษัทได้มีโครงการ “แฮปปี้ พ้อยท์” ในเดือนธันวาคม 2547
    เพื่อส่งเสริมยอดการใช้จ่ายผ่านบัตรเครดิต และเพิ่มอัตราการใช้จ่ายต่อบัตร

3.  การพัฒนาระบบอนุมัติสินเชื่อเบื้องต้นเพื่อรองรับการตรวจสอบสินเชื่อลูกค้าก่อนส่งต่อให้กับบรรษัทตลาดรองสินเชื่อที่อยู่อาศัย

4.  บริษัทได้ออกบัตรเครดิตร่วมกับร้านค้าใหม่ 3 บัตร
    เพื่อขยายตลาดบัตรเครดิตในกลุ่มลูกค้าที่หลากหลาย คือ บัตรอิออน-เคพีเอ็นพลัส กับ
    บัตรอิออน-เบสต์เซอร์วิส ซึ่งจะรองรับกลุ่มรถจักรยานยนต์ และอุปกรณ์รถยนต์,
    บัตรอิออน-ทีดีพี จะรองรับกลุ่มลูกค้าบัตรเครดิตในห้างสรรพสินค้าต่างจังหวัด

4.2 การเพิ่มความสะดวกสบายในการใช้บริการของบริษัทฯ

4.2.1 การติดตั้งระบบ Fax Server สำหรับการให้บริการสินเชื่อเงินกู้
และสินเชื่อเช่าซื้อรถจักรยานยนต์

เพื่อเป็นการให้บริการที่รวดเร็วและรองรับลูกค้าที่เพิ่มขึ้น บริษัทได้ติดตั้งระบบ Fax Server
สำหรับการให้บริการสินเชื่อเงินกู้ และแก่ร้านค้าจักรยานยนต์ที่ให้บริการสินเชื่อเช่าซื้อกับบริษัท
ระบบดังกล่าวสามารถที่จะรับ Fax จากร้านค้าได้รวดเร็วกว่าระบบ Fax แบบเดิม
ทั้งยังสามารถตรวจสอบการรับ fax เข้ามาได้รวดเร็ว
โดยส่งข้อมูลและสัญญาณภาพไปยังเครื่องคอมพิวเตอร์โดยตรง ทำให้ลดค่าใช้จ่ายกระดาษ
รวมทั้งสามารถควบคุมการทำงานของพนักงานสินเชื่อให้ทันต่อเหตุการณ์
บริษัทฯเสียค่าใช้จ่ายประมาณ 7 ล้านบาท

4.2.2 การจัดตั้งศูนย์ภูมิภาค โดยใช้ระบบ CSSB (Collection System Support for
Branch) สำหรับทุกสาขา

เพื่อให้การทำงานที่มีมาตรฐานเดียวกันทั่วประเทศและเพื่อให้แต่ละสาขาสามารถทำงานได้อย่างมีประสิทธิภาพในแต่ละภูมิภาค
เช่น บริษัทฯได้รวมการทำงานในสาขาต่างๆ
ในจังหวัดภาคใต้ไปยังศูนย์ภูมิภาคในจังหวัดเดียวทางภาคใต้ และสำหรับระบบติดตามหนี้สิน
บริษัทได้พัฒนาระบบ CSSB
ซึ่งเป็นระบบที่ทำงานได้อย่างอิสระในการเชื่อมสัญญาณโทรศัพท์จากสาขาในจังหวัดอื่นๆมารวมที่ศูนย์กลาง
และ จัดจำนวนลูกค้าเพื่อติดตามหนี้สินโดยแบ่งแยกตามเงื่อนไขต่างๆตามลักษณะของลูกค้า
เมื่อลูกค้าชำระเงิน ระบบจะส่งข้อความไปยังพนักงานเก็บหนี้
ทั้งนี้ระบบดังกล่าวสามารถปฏิบัติงานได้อย่างอิสระเพื่อป้องกันการทำงานที่ล่าช้า
ในกรณีที่ศูนย์ควบคุมกลางเกิดปัญหาในการปฏิบัติงาน โดยบริษัทฯเสียค่าใช้จ่ายประมาณ 40 ล้านบาท

3.  พัฒนาระบบ IVR (Interactive Voice Response)

IVR (Interactive Voice Response) คือระบบโทรศัพท์อัตโนมัติ
เพื่อรองรับส่วนงานบริการลูกค้า ในการตรวจสอบข้อมูลต่างๆ ผ่านระบบข้อมูล เช่น วงเงินสินเชื่อ
รายการที่ค้างชำระ การขอใบแจ้งหนี้ ตรวจสอบวงเงินคงเหลือ
และการติดต่อเพื่อเปิดใช้บัตรเครดิต ระบบ IVR
จะลดเวลาในการทำงานและลดอัตราการทำงานของพนักงาน
และยังเพิ่มประสิทธิภาพการอนุมัติวงเงินบัตรเครดิต
ระบบดังกล่าวยังพัฒนาเพื่อรองรับการอนุมัติวงเงินสินเชื่อผ่อนชำระสำหรับร้านคู่ค้าของบริษัท
โดยบริษัทฯเสียค่าใช้จ่ายประมาณ 15 ล้านบาท

4.  เพิ่มประสิทธิภาพการทำงานของระบบ Host system

บริษัทได้เพิ่มประสิทธิภาพของระบบ Host เพื่อ ขยายประสิทธิภาพการรองรับข้อมูลของระบบหลัก
(Upgrade Main Host) การรองรับปริมาณข้อมูลลูกค้าที่จะเพิ่มขึ้นในอนาคต
บริษัทมีค่าใช้จ่ายในการขยายประสิทธิภาพทั้งระบบสนับสนุนงานสาขา
และสนับสนุนงานในสำนักงานประมาณ 60 ล้านบาท

4.2.5 การติดตั้งระบบรับชำระค่าบริการของสาขา

เพื่อเพิ่มประสิทธิภาพในการระบบรับชำระเงินค่าบริการ
และลดการทำงานที่พึ่งพิงเครื่องคอมพิวเตอร์หลักที่สำนักงานใหญ่ บริษัทฯ
ได้กระจายข้อมูลที่จำเป็นในการรับชำระค่าบริการไปยังสาขาต่าง ๆ
เพื่อให้สาขาสามารถรับชำระค่าบริการได้แม้มีปัญหาทางด้านการติดต่อกับสื่อสารกับคอมพิวเตอร์หลักที่สำนักงานใหญ่
ซึ่งการทำงานหลักคือการรับชำระเงินและ การติตต่อประสานงานกับร้านคู่ค้า
โดยสาขาสามารถใช้ระบบดังกล่าวในการพิจารณาสินเชื่อเบื้องต้นให้กับร้านค้าในกรณีที่ไม่สามารถติดต่อ
กับสำนักงานใหญ่ได้ บริษัทฯเสียค่าใช้จ่ายประมาณ 8.6 ล้านบาท